
ДО
ОБЩИНСКИ СЪВЕТ
БУРГАС

Д О К Л А Д Н А  З А П И С К А

ОТ СТАНИМИР АПОСТОЛОВ 
ЗАМ.-КМЕТ „ФИНАНСИ, БЮДЖЕТ, ИКОНОМИКА 
И МОРСКО ДЕЛО“

ОТНОСНО: Одобряване на годишен отчет за изпълнението на Плана за действие за общинските концесии за 2023 г. на Община Бургас и на концесионните договори. 

    УВАЖАЕМИ ОБЩИНСКИ СЪВЕТНИЦИ,

С решение, прието по т. 12 от проведеното на 27.10.2022г. заседание (Протокол № 43) Общински съвет — Бургас прие План за действие за общинските концесии на Община Бургас за периода 2022г – 2027г. В изпълнение на чл.132, ал.2 от Закон за концесиите (ЗК), общината следва да изготви и внесе за одобрение в общинския съвет Годишен отчет за изпълнението на Плана за действие за общинските концесии за 2023г. и на концесионните договори, за 2023 г.
Настоящият годишен отчет за изпълнението на концесионните договори е в две части, в съответствие с чл. 132, ал. 2 от Закона за концесиите: 
I част - Годишен отчет за относно изпълнението на „Плана за действие за общинските концесии за 2023 г. на Община Бургас“; 
II част - Годишен отчет относно изпълнението на концесионните договори за 2023 г., който е изготвен въз основа на събраната и обобщена информация от членовете на назначените комисии за контрол на концесионните договори.
„Плана за действие за общинските концесии за периода 2022 г. – 2027г. “ на Община Бургас съдържа една концесия за строителство на имот - публична общинска собственост, представляващ УПИ II, отреден за проектен ПИ с идентификатор 07079.622.198, с функционално отреждане „за атракционен обект и обществено обслужване“, с концесионна територия в размер 65 036 кв. м. за цялостно изграждане (проектиране и строителство) на „Развлекателен парк“ на територията на  парк „Езеро“ от и изцяло за сметка на концесионера, неговото управление и поддържане след въвеждането му в експлоатация на риск на концесионера, включително експлоатация на обекта на концесията и извършването на други стопански дейности срещу получаването на приходи.  
Проектът на годишен отчет за изпълнение на Плана за действие за общинските концесии за 2023 г. на Община Бургас и на концесионните договори съдържа информацията предвидена в чл. 45, ал. 2 от Закона за концесиите, в съответствие с Националната стратегия за развитие на концесиите в Република България за периода 2018 – 2027 година. 
Към 31.12.2023 г., община Бургас е страна по два концесионни договора, както следва: 
1.	Концесионен договор от 18.04.2007г. между Община Бургас и „Глобал технолоджи къмпани“ ЕАД, за предоставяне на особено право на ползване върху обект площад „Св. Св. Кирил и Методий“, целият с площ от 3 902 кв. м. за изграждане и експлоатация на подземен паркинг на три нива, за около 400 /четиристотин/ паркоместа, включително инфраструктурата и принадлежностите, съобразно одобрен проект.
и
2. Концесионен договор № 04-00-606/6/05.04.2018г. между Община Бургас и „Спорт Бургас Център“ АД, за извършване на строителни и монтажни работи по цялостно изграждане на "Спортен комплекс", разположен в имот, публична общинска собственост, представляващ ПИ с идентификатор 07079.618.109 по КККР на гр. Бургас, съответстващ на УПИ I, кв. 20 по плана на ЦГЧ - гр. Бургас, ведно със съществуващите в имота сгради с идентификатори 07079.618.109.1 и 07079.618.109.2, както и ПИ - ти с идентификатори 07079.618.108 и 07079.618.110 по КККР на гр. Бургас.
През 2023г. съгласно разпоредбите на Закона за концесиите,  Наредбата за мониторинга, управлението и контрола на концесиите и в изпълнение на заповеди с № 1539/25.05.2022г. и 1541/25.05.2022г. на кмета на Община Бургас, от страна на концедента са извършени по две проверки на място в обектите, за които са съставени констативни протоколи и са дадени препоръки към концесионерите за предприемане на действия по изпълнението им. Съгласно изискванията на цитираната наредба е изготвен доклад за мониторинг на концесионните договори, с концедент Община Бургас.
На проведени заседания на комисиите, определени с цитираните заповеди, за осъществяване на контрол по изпълнението на сключените концесионни договори, е извършен преглед на всички задължения на концесионерите по концесионните договори, в т.ч. на представените документи, извършените плащания, задълженията за гаранции и обезпечени гаранции, задълженията за концесионни плащания, наличие на застрахователни полици и платежни нареждания за извършване на плащанията, заплати на наетия персонал и счетоводни справки за заведена концесия.  Съгласно  заповеди с № 1539/25.05.2022г. и 1541/25.05.2022г. на кмета на Община Бургас, в правомощията на комисията е да определи реда за извършване на одит на концесионера, който включва извършване на проверка за наличие на основания за изключване по чл.130, ал.1 от Закона за концесиите при изпълнението на концесионните договори и настъпване на обстоятелства, обуславящи прекратяване на концесионните договори, като предстои представяне на доклад с констатации. 
Информация за изпълнението на концесионните договори за 2023г. е публикувана в Националния концесионен регистър, в предвидените в Закона за концесиите срокове. 
Съгласно чл. 132, ал.2 от Закона за концесиите, в правомощията на Общински съвет – Бургас е да одобрява годишните отчети на кмета на общината относно изпълнението на включените в плана за действие за общинските концесии проекти и на концесионните договори, които следва да бъдат изготвени и внесени в  Общински съвет – Бургас, в тридесетдневен срок от публикуване на информацията в Националния концесионен регистър.  
С оглед на гореизложеното и на основание чл. 40 и чл.132, ал.2 от Закона за концесиите, чл.21 ал.1 т.12 и т.23 от Закона за местното самоуправление и местната администрация, предлагам Общински съвет - Бургас да вземе следните:

РЕШЕНИЕ:

	Одобрява годишен отчет за изпълнението на План за действие за общинските концесии за 2023 г. на Община Бургас и на концесионните договори за 2023г., съгласно приложения проект.

Приложение: Проект на Годишен отчет за изпълнението на План за действие за общинските концесии за 2023 г. на Община Бургас и на концесионните договори.


С уважение,

СТАНИМИР АПОСТОЛОВ
ЗАМ.-КМЕТ „ФИНАНСИ, БЮДЖЕТ, ИКОНОМИКА И МОРСКО ДЕЛО“

Съгласували:
Златина Георгиева
Директор на дирекция ПНО

Ивелина Стратева
Директор на дирекция ИСД


Изготвил: 
Виолета Лазов

